Jean-Marie Le Pen vuonna 2019.
**Jean-Marie Le Pen** (s. 20. kesäkuuta 1928 La Trinité-sur-Mer, Ranska) on ranskalainen poliitikko. Hän on Kansallinen rintama -puolueen entinen puheenjohtaja, sen kunniapuheenjohtaja ja europarlamentaarikko.

Elämä
-----

Le Pen syntyi La Trinité-sur-Merin kylässä Bretagnessa. Vuonna 1954 hän liittyi Ranskan muukalaislegioonaan ja soti Indokiinan ja Algerian sodissa.

Le Pen nousi nuorimpana edustajana Ranskan kansalliskokoukseen vuonna 1956 pienyrittäjäpuolueen ehdokkaana. Hän on ollut ehdolla Ranskan presidentiksi vuosina 1974, 1988, 1995, 2002 ja 2007. Vuonna 2002 hän pääsi toiselle kierrokselle ja sai enemmän ääniä kuin silloinen pääministeri Lionel Jospin. Toisella kierroksella Le Pen sai 16,86 % äänistä ja hävisi istuvalle presidentille Jacques Chiracille.

Le Pen kannattaa kuolemantuomiota, yleistä asevelvollisuutta ja maahanmuuton rajoittamista.

Vuonna 1987 Le Pen kutsui natsien kaasukammioita "pieneksi yksityiskohdaksi toisessa maailmansodassa", mistä hänet tuomittiin sakkoihin. Hän puolusti kantaansa vuonna 1997 sanomalla, että toisen maailmansodan paksuissakin historiankirjoissa kaasukammioista kerrotaan vain 10–15 rivillä. Hän sai myös tästä tuomion, minkä jälkeen hän ilmoitti, ettei enää puhu asiasta. Vuonna 2008 Le Pen sai kolmen kuukauden ehdollisen tuomion ja sakot väitettyään, ettei Ranskan natsimiehitys ollut erityisen epäinhimillinen.

Vuonna 2011 Le Penin tytär Marine valittiin Kansallisen rintaman puheenjohtajaksi. Vuoden 2015 elokuussa Jean-Marie Le Pen erotettiin lopullisesti puolueesta. Eroa vaati etenkin tytär Marine Le Pen, ja päätöksen teki puoluehallitus. Aikaisemmin eroa oli yritetty saada läpi oikeusteitse.

Le Pen perusti 5. syyskuuta 2015 uuden puolueen nimeltään Rassemblement Bleu Blanc Rouge (sini-valko-punainen liitto), joka viittaa Ranskan trikolorilipun väreihin. 

Huhtikuussa 2016 Le Pen tuomittiin 30 000 euron sakkoihin hänen toistettuaan vuonna 2015 aiemmat vuoden 1987 puheet natsien kaasukammioista. Sakkojen lisäksi oikeus määräsi Le Penin maksamaan kolmelle hyväntekeväisyysjärjestölle vahingonkorvauksia.

Vuoden 2022 Ranskan presidentinvaaleissa Le Pen ilmoitti kannattavansa presidentiksi äärikoikeistolaista Eric Zemmouria

Huhtikuussa 2024 Jean Marie Le Pen asetettiin "oikeudelliseen suojaan" perheensä pyynnöstä.

Lähteet
-------

1. ↑  Profile: Jean-Marie Le Pen *BBC News*.  23.4.2002. Viitattu 6.4.2017. (englanniksi)
2. ↑  Willsher, Kim: Death penalty pledge as Le Pen launches election campaign *The Guardian*.  26.2.2007. Viitattu 26.11.2009. (englanniksi)
3. ↑  Jean-Marie Le-Pen's Notorious 'Detail' Remark About World War II  2002. Institute for Historical Review. Viitattu 28.5.2014.
4. ↑  Henry Samuel: Le Pen found guilty of Holocaust denial  8.2.2008. Telegraph. Viitattu 28.5.2014.
5. ↑  Marine Le Pen nousi Ranskan äärioikeiston johtoon  16.1.2011. Yle. Viitattu 28.5.2014.
6. ↑  Jean-Marie Le Pen potkaistiin lopullisesti puolueestaan  20.8.2015. Yle. Viitattu 5.4.2017.
7. ↑  Jean-Marie Le Pen potkaistiin ulos puolueestaan – perusti uuden  5.9.2015. Yle. Viitattu 6.9.2015.
8. ↑  Jean-Marie Le Pen sai 30 000 euron sakot holokaustin vähättelystä  6.4.2016. MTV3.  Arkistoitu 8.4.2016. Viitattu 6.4.2015.
9. ↑  Jean-Marie Le Pen soutiendra Eric Zemmour à la présidentielle, s’il est « mieux placé » que Marine Le Pen Le Monde. Viitattu 10.4.2022. (ranskaksi).
10. ↑  Jean-Marie Le Pen, placé "sous régime de protection juridique", annonce le vice-président du RN France Bleu. Viitattu 3.4.2024. (ranskaksi).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jean-Marie Le Pen**.
* Jeanmarielepen.com Viralliset sivut
* Le Pen ultimate (Le Penin haastattelu)  22.4.2002. Focal Point Publications.  (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Latvia
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Sycomore

 |
|  |
| Muut | 
* SNAC
* IdRef

 |

 |